[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Kiamaniere tutmondig\u0302o, identeco kaj kulturo kunfluas en la arton"}, {"text_idx": "#000006", "text": "La fotoj de la irana artfotisto Mehrdad Naragahi estas la videbla enkarnig\u0302o de la magia realismo de Gabriel Garci\u0301a Ma\u0301rquez. \u201cNi povas esti c\u0302ie en niaj song\u0302oj\u201d. Foto sen titolo de la serio \u201cThe Fairyland\u201d (la lando de la feinoj). Liverita de Naraghi en s\u0302ia retejo. Reproduktita lau\u0306 permeso."}, {"text_idx": "#000008", "text": "Kiamaniere artisto alfrontas la demandojn rilate al identeco kaj hejmo, kiam li log\u0302as for de sia origina lando? Kiamaniere arto povas kunigi diversajn kulturojn kaj perspektivojn, en momento en kiu la mondo c\u0302iam pli polusig\u0302as?"}, {"text_idx": "#000009", "text": "C\u0302i tiuj estas la demandoj pri kiuj pensas Omid Memarian [en], j\u0302urnalisto kun pasio por arto, dum siaj renkontig\u0302oj kun famaj internaciaj artistoj kiuj havas radikojn en Irano, C\u0302inio kaj aliloke."}, {"text_idx": "#000010", "text": "Tio kion li malkovris estas ke arto povas esti potenca instrumento por konstrui pontojn, kiel evidentigas la serio da artikoloj c\u0302i-sube menciitaj."}, {"text_idx": "#000012", "text": "Omid komencis c\u0302i tiun esploradon en novembro 2016, kiam li renkontis la iranan modofotiston Kourosh Sotooudeh en Novjorko por diskuti pri lia integrig\u0302o en la mondon de la modo ekde kiam li forlasis Iranon en 2009."}, {"text_idx": "#000014", "text": "\u201cLa c\u0302efa temo de mia fotado estas la personoj, do por mi estas nature voli iri tien, kie homoj havas pli da libereco koncerne la vestojn, la konduton kaj la socian sintenon\u201d, diris Kourosh al Omid en la supremenciita intervjuo [en], dum fotoraportaj\u0302o en studio en Manhattan."}, {"text_idx": "#000015", "text": "Kourosh forlasis Iranon por fari karieron. Se li restus kaj li publikigus fotojn kiel tiuj kiujn li faris la tagon kiam Omid lin intervjuis \u2013 fotojn de modelinoj nur parte vestitaj \u2013 li riskus enkarcerig\u0302on au\u0306 ec\u0302 pli."}, {"text_idx": "#000016", "text": "La dezajnistino irano-usona el Novjorko utiligas la modon por impreson la socion"}, {"text_idx": "#000018", "text": "Azin Valy, irano-usona arkitekto ig\u0302inta dezajnistino, lanc\u0302is en 2012 \u201cCitizen by Azin\u201d [en], markon de modo kaj luksaj akcesoraj\u0302oj. En decembro 2016, s\u0302i klarigis la filozofion kaj la celojn de sia projekto [en]."}, {"text_idx": "#000022", "text": "La irana fotisto Mehrdad Naraghi: \u201cNeniu perilo povas iam ajn esti \u2018finita\u2019\u201d"}, {"text_idx": "#000024", "text": "Kun siaj geografiaj referencopunktoj nebuligitaj kaj siaj imagoj song\u0302okos\u0302maraj, la fotarto de Mehrdad Naraghi estas la videbla enkarnig\u0302o de la magia realismo de Gabriel Garci\u0301a Ma\u0301rquez."}, {"text_idx": "#000031", "text": "La verkaro de Kahraman estas majstra esploro de la demandoj rilataj al identeco, persona lukto kaj homa konscio. Kun \u201creteksado de migrantaj skribaj\u0302oj\u201d s\u0302i adoptas novaj\u0302ojn, kiuj permesas al s\u0302i inkluzivi en siajn artaj\u0302ojn objektojn, kiuj rakontas la historion de pluraj generacioj."}, {"text_idx": "#000033", "text": "La irana kaligrafio renkontas la bildliteraturon kaj la okcidentan pop-kulturon en la arto de Jason Noushin"}, {"text_idx": "#000035", "text": "Jason Noushin [en], irano-brita artisto, esploras la dinamikan interagon inter la du kulturoj kiuj subtenas lian identecon. Noushin forlasis Iranon kiam li estis 13-jara, sed la persa kulturo [fa] dau\u0306re impregnas lian vivon, kaj en liaj verkoj lia persa identeco estas pus\u0302ata en netan kaj belegan reliefon pere de la mergig\u0302o en la okcidentan kulturon [la]."}, {"text_idx": "#000038", "text": "Arto ne estas farita en vakuo; c\u0302io venas de ie. Mi opinias, ke miaj preferataj memoraj\u0302oj (eble iom troigitaj) devenas de mia infanag\u0302o en Teherano antau\u0306 la revolucio. Mi s\u0302atis legi bildliteraturon kaj ludi futbalon en la stratoj de la c\u0302efurbo, kiel faras la knaboj en Teherano. Do, jes, tiuj c\u0302i kungluaj\u0302oj de komiksoj estas historioj de tempo kaj loko kiuj ne plu ekzistas."}, {"text_idx": "#000039", "text": "Alfronto kaj disrompig\u0302o en la nova ekspozicio de la c\u0302ino-usona artisto Xiaoze Xie"}, {"text_idx": "#000041", "text": "En sia lasta ekspozicio \u201cConfrontation and Disruption\u201d (alfronto kaj disrompig\u0302o), la c\u0302ina-usona artisto Xiaoze Xie alfrontas la mondajn problemojn kiel la konfliktojn surstratajn kun la polico, la rifug\u0302intojn, la perforton, la militon kaj la demandojn pri rezisto kaj empatio."}, {"text_idx": "#000042", "text": "Li alfrontas ilin pentrante gazetojn kaj librojn, kiel li klarigis al Omid en aprilo 2018 [en]:"}, {"text_idx": "#000045", "text": "De s\u0302tata cenzurado por okcidentaj stereotipoj, intervjuo kun la irana artisto Maryam Palizgir"}, {"text_idx": "#000047", "text": "Maryam Palizgir estas irandevena artisto kaj dezajnisto kiu nuntempe log\u0302as kaj laboras en Usono. S\u0302ia laboro estas lau\u0306nature interdisciplina, miksanta desegnadon dudimensian kaj tridimensian, skulptartan pentradon kaj instalaj\u0302ojn bazitajn sur la interago de geometriaj abstraktaj formoj, koloro, reflektaj objektoj kaj la tavolumado de kradsimilaj materialoj."}, {"text_idx": "#000048", "text": "In the U.S. art community, especially among curators and gallery owners, I am seen as an artist born and raised in a particular geography and culture and I am expected to create art that conforms to their stereotypes in subject and form. I am often asked to add elements of calligraphy, Islamic motifs, or political issues to my art practice. I don\u2019t want this Western projection of me\u2014or censorship from the Iranian side. I want to be seen as a visual artist and to express my art through any subject and in any form and to blur these boundaries. We need other non-Western artists to make art on universal subjects to break through these barriers."}, {"text_idx": "#000049", "text": "En la usona arta komunumo, c\u0302efe c\u0302e konservistoj kaj posedantoj de galerioj, mi estas konsiderata kiel artisto naskig\u0302inta kaj kreskinta en loko kaj kulturo specifaj, kaj ili atendas ke mi kreu arton konforme al iliaj stereotipoj pri temo kaj formo. Oni ofte petas al mi aldoni kaligrafiajn elementojn, islamajn motivojn au\u0306 politikajn aferojn al mia arto. Mi ne volas tiun okcidentan projekciadon de mi, kaj mi ankau\u0306 ne volas cenzuradon de la irana flanko. Mi volas esti konsiderata kiel plastika artisto kaj esprimi mian arton per c\u0302iu temo kaj per c\u0302iu formo, nebuligante tiujn limojn. Ni bezonas aliajn ne-okcidentajn artistojn por fari arton pri universalaj temoj por rompi tiujn limojn."}]